als_Latn dik_Latn sag_Latn
Rritja ekonomike veç 2 %
Qeveria kishte premtuar rritje ekonomike 4 për qind. Por, analistët vlerësojnë se rritja ekonomike këtë vit nuk do të mund të kalojë më shumë se 2 për qind.
Politiko
E Martë, 7 Tetor 2014 | 11:00
0 Komente.
Njohësit e ekonomisë vlerësojnë, se do të jemi me fat nëse sivjet rritja do ta mbërrijë normën 2 për qind, për shkak të treguesve negativë që janë shtuar.
Shumë indikatorë, e sidomos ngërçi politik, kanë ndikuar që vendi të stagnojë në zhvillimin ekonomik. Megjithëse raportet e fundit të Bankës Qendrore të Kosovës (BQK) parashohin rritje ekonomike deri në 3.7 për qind, njohës të çështjeve ekonomike janë skeptikë që Kosova do ta përmbyllë vitin me këto parashikime.
Ata vlerësojnë se rritja ekonomike këtë vit nuk do të mund të kalojë më shumë se 2 për qind.
“Meqë po i afrohemi fundit të vitit kur edhe bëhen bilancet e ndryshme, përfshirë edhe ato ekonomike, qysh tash mund të thuhet se ky do të jetë vit jo i mirë”, thotë Arian Zeka, kryetar i Odës Ekonomike Amerikane.
Sipas tij, performanca e bizneseve të pothuajse të të gjithë sektorëve ka shënuar përkeqësim dhe ka reflektuar edhe në nivelin e të hyrave të mbledhura buxhetore.
“Një situatë e këtillë ekonomike pa dyshim se do të ndikojë në përkeqësimin e mirëqenies së përgjithshme, duke mos ndihmuar luftimin e papunësisë dhe varfërisë”, ka thënë Zeka.
Zeka shton se është për keqardhje që e tërë kjo vjen si rezultat i situatës poliike në të cilën po kalon vendi ynë tash e pesë muaj dhe e tërë kjo po ndodh në vitin e premtuar si vit në të cilin do të dominojnë prioritetet, që mundësojnë zhvillim më të hovshëm ekonomik.
“Kjo që po ndodh nuk mund të sugjerojë asgjë tjetër pos papjekuri dhe papërgjegjësi ekstreme të të gjitha forcave politike, që nuk janë në gjendje të mendojnë përtej interesave të ngushta për të mirën e vendit”, ka theksuar ai.
Një situatë e tillë, sipas Zekës, jo vetëm që i detyron qytetarët të largohen në kërkim të një jete më të mirë, por I detyron edhe bizneset të bartin operacionet e tyre në shtetet e rajonit, ku ofrohen kushte më të mira.
“Do të jemi me fat të madh nëse rritja ekonomike këtë vit arrin në 2%”, ka thënë Zeka.
Edhe Muhamet Mustafa, njohës I çështjeve ekonomike dhe ish-anëtar I Komisionit parlamentar për buxhet dhe financa, shprehet skeptik rreth parashikimeve të Qeverisë për rritjen ekonomike rreth 4 për qind.
“Kjo qeveri në fillim të këtij viti kishte paraparë rritje ekonomike rreth 4 5%, por asnjë nga elementet që do ta favorizojë rritjen e saj nuk kanë qenë prezent”, ka thënë Mustafa.
Ai ka shtuar se gjatë vitit nuk ka ndodhur asgjë që do ta favorizonte rritjen ekonomike.
Kështu që Mustafa vlerëson se këtë vit mund të ketë rritje ekonomike krejtësisht simbolike, por jo në përmasat e parapara.
“Sigurisht që këtë vit do ta mbyllim me më së shumti 1 deri në 2 për qind rritje, pasi nuk besoj që do të ketë më shumë rritje”, ka thënë Mustafa. Ai ka shtuar se si pasojë e stagnimit të konsumit dhe investimeve nuk do të ketë rritje ekonomike siç është paralajmëruar nga Qeveria.
Ndërkohë, sipas të dhënave të publikuara në raportin e zhvillimeve makroekonomike nga BQK-ja, parashihet që rritja ekonomike të arrijë deri në 3.7 për qind.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn